Președintele Igor Dodon și fosta prim-ministră Maia Sandu în continuare rămân politicienii care se bucură de cea mai mare încredere din partea cetățenilor. Surprinzător, dar în top trei s-a regăsit și primarul capitalei, Ion Ceban. Asta arată sondajul realizat de către Fondul Opiniei Publice.

Președintele Igor Dodon s-a clasat pe locul întâi cu 26%, ex-prim-ministra Maia Sandu a acumulat 23,9%, iar activitatea primarului capitalei Ion Ceban a fost apreciată de 4,5% dintre respondenți.

În top cinci au ajuns și fostul ministru al Afacerilor Interne Andrei Năstase, cu 2,8% și fostul prim-ministru Pavel Filip, care a acumulat 2,1%. Acesta a fost urmat de șeful Executivului Ion Chicu, care a obținut 1,5% la sondaj.

– Igor Dodon – 26%

– Maia Sandu – 23,9%

– Ion Ceban – 4,5%

– Andrei Năstase – 2,8%

– Pavel Filip – 2,1%

– Ion Chicu – 1,5%

– Renato Usatîi – 1,4%

– Zinaida Greceanîi – 1,3%

– Ilan Șor – 0,8%

– Vladimir Voronin – 0,7%

– Vladimir Plahotniuc – 0,4%

– Octavian Țîcu – 0,4%

Sondajul a fost realizat în 78 de localități din țară, în perioada 23 – 30 noiembrie curent, pe un eșantion de 1201 persoane, cu vârsta de 18 ani și mai mult. Marja de eroare maximă este de 2,8%.